ན་བྱང་སེང་། ཆོས་རྗེ་ཡེ་ཤེས་རྒྱལ་མཚན། ཆོས་རྗེ་ཀུན་དགའ་བཟང་པོ་མན་གོང་བཞིན། སྒྲོལ་མའི་བསྟོད་པ་མེ་ཏོག་ཕྲེང་འཛིན་གྱི་བརྒྱུད་པ་ནི། སྒྲོལ་མ། སློབ་དཔོན་ཐམས་ཅད་མཁྱེན་པའི་བཤེས་གཉེན། དགེ་བསྙེན་ཆེན་པོ་དགེ་བའི་དཔལ། པཎྜི་ཏ་བསོད་སྙོམས་སྟོབས་ཀྱི་གོ་ཆ། པཎྜི་ཏ་ཤཱཀྱ་ཤྲཱི་བྷ་དྲ། ལོ་ཙཱ་བ་བྱམས་པ་དཔལ། བླ་མ་བསོད་ནམས་དབང་ཕྱུག ཁྲོ་ཕུ་རིན་པོ་ཆེ། རིན་ཆེན་སེང་གེ། བུ་སྟོན་རིན་པོ་ཆེ། སློབ་དཔོན་དོན་གྲུབ་རྒྱལ་མགོན། བླ་མ་བཀྲ་ཤིས་རིན་ཆེན། རྗེ་ཀུན་དགའ་བཟང་པོ་མན་གོང་བཞིན།། ༈ །ཆོས་རྗེ་པཎྜི་ཏ་གྲགས་པ་རྒྱལ་མཚན་གྱི་གསུང་འབུམ་གྱི་ལུང་ཐོབ་པ་ལ། རྗེ་རྡོ་རྗེ་འཆང་གི་རྣམ་ཐར་རིན་པོ་ཆེ་དབང་གི་རྒྱལ་པོ། ཀྱཻ་རྡོ་རྗེ་མངོན་རྟོགས་ཟབ་དོན་སྙིང་པོ། འཁོར་ལོ་སྡོམ་ཆེན་གྱི་སྒྲུབ་ཐབས། སྔགས་ཕྲེང་། མཆོད་ཆོག བདེ་མཆོག་བོང་ཞལ་ཅན་གྱི་སྒྲུབ་ཐབས་ཕྲིན་ལས་མཐའ་ཡས། དཀྱིལ་ཆོག་གང་གཱའི་ཆུ་རྒྱུན། རྡོ་རྗེ་མཁའ་འགྲོ་ལྷ་སོ་བདུན་གྱི་སྒྲུབ་ཐབས་བདུད་རྩིའི་བུམ་པ། དེའི་དཀྱིལ་ཆོག་ཕྲིན་ལས་རྒྱས་བྱེད། འཁོར་ལོ་བདེ་མཆོག་གི་ཚེ་སྒྲུབ། རྡོ་རྗེ་ཕག་མོ་ཞལ་གཉིས་མའི་སྒྲུབ་ཐབས། མ་ཧཱ་མ་ཡའི་མངོན་རྟོགས་མ་ནོར་གསལ་བྱེད། རྡོ་རྗེ་འཇིགས་བྱེད་རྭ་ལུགས་རོ་ལངས་བརྒྱད་བསྐོར་གྱི་སྒྲུབ་ཐབས་དག་པ་དང་བཅས་པ། སྐྱོ་ལུགས་ཀྱི་འཇིགས་བྱེད་ལྷ་བཅུ་བདུན་གྱི་སྒྲུབ་ཐབས་ཉི་འོད་འབར་བ། རྟ་མགྲིན་ཇོ་བོ་ལུགས་ཀྱི་མངོན་རྟོགས། འཆི་བདག་འཇོམས་པའི་དཀྱིལ་ཆོག་བསོད་ནམས་རབ་རྒྱས། རིགས་གསུམ་སྤྱིའི་བདག་མདུན་བྱེད་ལུགས། དེའི་དབང་བསྐུར་བའི་ཕྱག་ལེན། ཨ་ར་པ་ཙ་ན་ལྷ་ལྔའི་སྒྲུབ་ཐབས་དང་། དབང་ཆོག་བདུད་རྩིའི་བུམ་བཟང་། རྣམ་འཇོམས་མ་ཎི་བཛྲ་གྱི་ལུགས་ལྷ་བཅུ་དགུའི་སྒྲུབ་ཐབས་གཞན་དོན་རབ་རྒྱས། གཙོ་རྐྱང་གི་སྒྲུབ་ཐབས་རྡོ་རྗེ་འབར་བ། ལྷ་བཅུ་དགུའི་དཀྱིལ་ཆོག་དབང་གི་རྒྱལ་པོ། གཙུག་ཏོར་རྣམ་རྒྱལ་གྱི་སྟོང་མཆོད་བྱེད་ཚུལ་རྣམས་ཐོབ་པའི་བརྒྱུད་པ་ནི། རྗེ་པཎྜི་ཏ། རྗེ་བསོད་ནམས་ལྷུན་གྲུབ། དེས་བདག་ལའོ།། ༈ །དཔལ་ལྡན་བླ་མ་དམ་པ་ལེགས་པའི་འབྱུང་གནས་ཉིད་ཀྱི་གསུང་རབ་དྲི་མ་མེད་པ་རྣམས་ཀྱིས་ལུང་ཐོབ་པ་ལ། ལམ་འབྲས་བླ་མ་བརྒྱུད་པའི་གསོལ་འདེབས་དགེ་ལེགས་རོལ་པའི་ཆུ་གཏེར་དང་། མཐོང་བ་དོན་ལྡན། རྗེ་ས་སྐྱ་པ་ཆེན་པོ་ལ་བསྟོད་པ་ཡོན་ཏན་གྱི་ཁྱད་པར་བཅོ་ལྔའི་སྒོ་ནས་བསྔགས་པ། རྗེ་བཙུན་རྩེ་མོ་ལ་ཐུན་མོང་བའི་ཡོན་ཏན་གྱི་ཚུལ་འགའ་ཞིག་མཚན་སྤེལ་གྱི་སྒོ་ནས་བསྔགས་པ། ཡང་དེ་ཉིད་ལ་མཚན་དོན་གྱི་སྒོ་ནས་བསྟོད་པ་བདུད་རྩི་སྙིང་པོ། རྗེ་བཙུན་གྲགས་པ་རྒྱལ་མཚན་ལ་བསྟོད་པ་མཚན་རིན་པོ་ཆེའི་ཕྲེང་བ། ས་སྐྱ་པཎྜི་ཏ་ལ་མཚན་དོན་གྱི་སྒོ་ནས་བསྟོད་པ། ཡང་དེ་ཉིད་ལ་བསྟོད་པ་མཚན་གྱི་ཕྲེང་བ་རྣམ་པར་སྤེལ་བ། ཡང་དེ་ཉིད་ལ་བསྟོད་པ་ཕན་མཛད་མ། རྒྱལ་བ་ཀུན་དགའ་བཟང་པོ་ལ་བསྟོད་པ་རིན་པོ་ཆེའི་སྒྲོམ། རྗེ་བཙུན་ཀུན་དགའ་དབང་ཕྱུག་ལ་བསྟོད་པ་དད་པའི་ཤུགས་བསྐྱེད། འཕྲོས་ལས་བྱུང་པའི་སྨོན་ལམ་ཚིག་བཅད་གཉིས། དེ་ཉིད་ལ་གཅིག་ལས་འཕྲོས་པའི་བསྟོད་པ། ཡང་དེ་ཉིད་ལ་བསྟོད་པ་དཔག་ཡས་མ། རབ་མཛེས་མ། ཡང་དེ་ཉིད་ལ་བསྟོད་པ་ཡོན་ཏན་བསྔགས་པའི་ཕྲེང་བ། ཀུན་མཁྱེན་བསོད་ནམས་སེང་གེ་ལ་བསྟོད་པ་དད་ལྡན་མ། རྗེ་དཀོན་མཆོག་འཕེལ་བ་ལ་བསྟོད་པ་རྒྱལ་བའི་རིགས་བདག་མ། པཎྜི་ཏ་གྲགས་པ་རྒྱལ་མཚན་ལ་མཚན་སྤེལ་གྱི་སྒོ་ནས་བསྟོད་པ་དགེ་ལེགས་རྒྱལ་མཚོ་མ། ཡོན་ཏན་རྒྱ་ཆེན་མ། དངོས་གྲུབ་དབང་བསྒྱུར་མ། མཁྱེན་བརྩེ་མ། རྩ་བའི་རྒྱུད་ཀྱི་བླ་མ་བརྒྱུད་པའི་གསོལ་འདེབས་ཁ་སྐོང་དང་བཅས་པ་མེ་ཏོག་ཕྲེང་བ། རྡོ་རྗེ་ཕུར་པའི་བླ་མ་བརྒྱུད་པ་ལ་བདུད་རྩི་འབུལ་བའི་ཚུལ། བྱང་ཆུབ་སེམས་དཔའ་ཡོན་ཏན་ཆོས་རྒྱལ་ལ་བསྟོད་པ་ཕན་བདེ་ཀུན་འབྱུང་། རྗེ་རྭ་ཆེན་ལ་བསྟོད་པ་ཟབ་རྒྱས་མ་དང་། དགེ་ལེགས་ཡོན་ཏན་མ། རྗེ་ཚུལ་ཁྲིམས་རྒྱལ་མཚན་ལ་བསྟོད་པ་རབ་དཀར་མ། དེ་ཉིད་ལ་བསྟོད་པ་སྡོམ་པ་གསུམ་གྱི་སྒོ་ནས་བསྔགས་པ། དེ་ལ་མཚན་དོན་གྱི་སྒོ་ནས་བསྟོད་པ་བཀྲ་ཤིས་ཀྱི་གྲངས་རྣམ་པར་སྤེལ་བ། རྣལ་འབྱོར་གྱི་དབང་ཕྱུག་བདེ་ལེགས་རྒྱལ་མཚན་ལ་བསྟོད་པ་ཕན་བདེ་མ། རྗེ་རབ་བརྟན་པ་ལ་བསྟོད་པ་མཁྱེན་རབ་མ། བླ་མ་ཀུན་བརྩོན་ལ་བསྟོད་པ། འཁོར་ལོ་བདེ་མཆོག་གི་ལྷ་ཚོགས་ལ་བསྟོད་པ་ངེས་དོན་བཅུད་ཀྱི་སྙིང་པོ། སྒྲུབ་ཐབས་བརྒྱ་རྩའི་ལྷ་ཚོགས་ལ་བསྟོད་པ་རིན་པོ་ཆེའི་ཚོམས། ཐུབ་པའི་དབང་པོ་ལ་སྐྱེས་པའི་རབས་ཀྱི་སྒོ་ནས་བསྟོད་པ་མེ་ཏོག་གི་ཕུར་མ། ཤེས་ཕྱིན་དཀར་མོ་ལ་བསྟོད་པ་གསལ་བྱེད་སུམ་ཅུ་དང་རྣམ་པར་སྤེལ་བ་རྒྱན་གྱི་ཕྲེང་བ། འཕགས་མ་ཡིད་བཞིན་འཁོར་ལོ་ལ་བསྟོད་པ་དངོས་གྲུབ་ཀྱི་ཕོ་ཉ། རྗེ་བཙུན་མའི་བསྟོད་པ་བདུད་རྩིའི་ཆུ་རྒྱུན། འཕགས་མ་སྒྲོལ་མ་ལྗང་ཁུ་ལ་བསྟོད་པ་འདོད་པའི་འབྲས་བུ་སྩོལ་བ། གཎྜི་ལ་བསྟོད་པ་གཞན་གྱི་སྙན་ངག་གི་དཔལ་རྣམ་པར་འཕྲོག་པ་ཚིག་དོན་རྣམ་པར་བཀྲ་བ། ཨེ་ཝཾ་བཀོད་པ་ལ་བསྟོད་པ་ཐེག་ཆེན་སྒྲ་དབྱངས་མ། ཨེ་ཝཾ་གཙུག་ལག་ཁང་གི་གཙོ་བོ་རྣམས་ཀྱི་བསྟོད་པ་ལོགས་བྲིས་ལས་བཤུས་པ། ཆོས་ཟོམ་གཙུག་ལག་ཁང་གི་ལོགས་རིས་ཀྱི་གཙོ་བོ་རྣམས་ལ་བསྟོད་པ། རྣམ་ཐོས་སྲས་ལ་བསྟོད་པ་འདོད་དགུའི་འབྱུང་གནས། རྡོ་རྗེ་འཆང་ཀུན་དགའ་དབང་ཕྱུག་གི་རྣམ་ཐར་རིན་ཆེན་ཕྲེང་བ། རྗེ་བཙུན་མཁས་པའི་དབང་པོ་བསོད་ནམས་སེང་གེའི་རྣམ་ཐར་ཉི་མའི་འོད་ཟེར། རྗེ་ཚུལ་ཁྲིམས་རྒྱལ་མཚན་གྱི་རྣམ་ཐར་དགོས་འདོད་ཀུན་འབྱུང་། ཚུལ་དང་པོ་གསུམ་གྱི་གསལ་བྱེད་ཟབ་དོན་ཉིན་མོར་བྱེད་པའི་སྣང་བ། མངོན་པར་རྟོགས་པ་ལྗོན་ཤིང་གི་གསལ་བྱེད་ཟབ་དོན་བཅུད་ཀྱི་སྙིང་པོ། སྤྱི་རྣམ་གྱི་འོག་མིན་སྡུག་པོ་བཀོད་པའི་ངོས་འཛིན་ལ་རྩོད་པ་སྤོང་བ་སྟུག་པོ་བཀོད་པའི་རྒྱན། དག་ལྡན་གླེང་གཞིའི་གནོད་སྦྱིན་ཁ་ས་རའི་ལོ་རྒྱུས། ལྗོན་ཤིང་ལས་བྱུང་པའི་མངོན་པར་རྟོགས་པ་ལྔ་ཅུ་རྩ་བདུན་དང་། རྩ་དྲུག་གི་འབྱེད་ཚུལ་བདུད་རྩིའི་ཐིགས་པ། རྗེ་བཙུན་གྱི་དཀར་ཆག་ལས་ཆོས་སྣ་སོ་དགུ་འདྲེན་ཚུལ་ལོགས་སུ་བཀོལ་བ། རྒྱུད་གསུམ་ལས་འབྱུང་བའི་མཆོག་སྒྲུབ་པའི་དཀྱིལ་འཁོར་བརྒྱའི་འདྲེན་ཚུལ་གཞན་ལུགས་ཅུང་ཟད་དང་བཅས་པ། རྒྱུ་དུས་ཀྱི་དབང་གི་སྔོན་དུ་གསུངས་པའི་གསུང་རྒྱུན། སྡོམ་གསུམ་བསྒྲག་བཟུང་གི་ཐད་ཀྱི་གསུང་རྒྱུན། དཔལ་ཀྱཻ་རྡོ་རྗེའི་མངོན་པར་རྟོགས་པ་ཡན་ལག་དྲུག་པའི་གསུང་རྒྱུན། རྣལ་འབྱོར་མ་ཀུན་སྤྱོད་ཀྱི་འཆད་ཐབས། དཔལ་མངོན་པར་རྟོགས་པའི་ས་བཅད། མ་ཧཱ་མཱ་ཡའི་ས་བཅད། རྟོག་བདུན་ས་བཅད་ཉུང་དུ་རབ་གསལ། རྣམ་པར་རྒྱལ་མའི་རྟོག་པ་ཆེ་བའི་ས་བཅད། ལ་བ་པའི་བཅུ་གསུམ་མའི་དབང་གི་ཐོ། བོང་བུའི་ཞལ་གྱི་དབང་གི་སྐབས་སུ་གསུངས་པའི་ཐོ། དྲག་པོ་སྒྲོལ་དབང་གི་ཐོ། དགྲ་གདོང་གི་ཐོ། འཁོར་ཆེན་གྱི་དབང་གི་ཐོ། ཀུ་རུ་ཀུལླེ་ལྷ་ལྔའི་སྒྲུབ་ཐབས་པདྨོའི་སྙིང་པོ། དཀྱིལ་ཆོག་རིན་པོ་ཆེ་པདྨ་རྭ་གའི་གཏེར། སྲུང་བ་ལྔའི་ཐོ། །འོད་ཟེར་ཅན་གྱི་ཐོ། །གདུགས་དཀར་ཅན་གྱི་དབང་གི་ཐོ། །གཏོར་ཆོག་བཅུད་ཀྱི་སྙིང་པོ། ཕྱིར་ཟློག་གི་འཁོར་ལོ་བསྒོམ་ཚུལ། རྡོ་རྗེ་གུར་ལས་གསུངས་པའི་འབྱུང་པོ་འདུལ་བྱེད་ཀྱི་རྗེས་གནང་བྱ་ཚུལ། མི་གཡོ་བའི་རྗེས་གནང་བྱ་ཚུལ། བསྒོམ་བཟླས་བྱ་ཚུལ། ཤ་བ་རིའི་རྗེས་གནང་བྱ་ཚུལ། ཛེ་ཏཱ་རིའི་ཚེ་དབང་གི་ཐོ། །གཟའ་ཆོག་གི་ཐོ་མདོར་བསྡུས། འཇམ་དཔལ་སྨྲ་སེང་གི་རྗེས་གནང་བྱ་ཚུལ། སྒྲུབ་ཐབས། འཇམ་དབྱངས་གང་བློ་མའི་རྗེས་གནང་བྱ་ཚུལ་མཆན་དང་བཅས་པ། ཨུ་ཙའི་སྒྲུབ་ཐབས་བླ་མ་བརྒྱུད་པའི་རིམ་པ་དང་བཅས་པ། བཅུ་གཅིག་ཞལ་གྱི་སྒྲུབ་ཐབས་གཟུངས་རིངས་མཆན་དང་བཅས་པ། གཉན་སྒྲོལ་ཡན་ལག་དྲུག་པའི་མངོན་རྟོགས་གཟུངས་རིངས་མཆན་དང་བཅས་པ། སྒྲོལ་མ་ཉིན་ཞི་མཚན་ཁྲོའི་འདོན་ཐབས། སངས་རྒྱས་ཀླུ་དབང་གི་སྒྲུབ་ཐབས་གཉིས། རྣམ་སྲས་ཀྱི་རྗེས་གནང་བྱ་ཚུལ། མ་ཎི་བཛྲ་གྱི་གཏོར་ཆོག ནཱ་རོ་པ་ནས་བརྒྱུད་པའི་དབང་གི་སྔོན་འགྲོའི་སེམས་བསྐྱེད་བྱ་ཚུལ། རྗེ་བཙུན་ས་སྐྱ་པ་ཆེན་པོའི་ཡིན་ཐང་བྲི་ཡིག ལམ་འབྲས་བླ་མ་བརྒྱུད་པའི་བྲི་ཡིག ཡས་གཏམ་འབྲས་བུ་རིན་པོ་ཆེ་སྣ་ཚོགས་སྤེལ་བ། དབུ་མ་ལུགས་ཀྱི་སེམས་བསྐྱེད་བྱ་ཚུལ། ཟ་མ་ཏོག་བཀོད་པའི་སྙིང་པོ་ལས་བཏུས་པ། ཐེག་ཆེན་ལམ་གྱི་སྙིང་པོ། མདོ་ཀུན་ལས་བཏུས་པའི་ས་བཅད། བསླབ་བཏུས་ལེ་འགྲེལ་བསླབ་པའི་རྒྱན། བསྒོམ་རིམ་བར་མའི་ས་བཅད་འཕགས་ལམ་སྙིང་པོ། ཡུམ་གྱི་འབྲེལ་རྐང་བརྒྱ་རྩ་བརྒྱད་ཀྱི་སྡོམ། ཕར་ཕྱིན་ལམ་གྱི་རྣམ་གཞག་ཐེག་ཆེན་ཐེམ་སྐས། ཐུབ་པ་དགོངས་གསལ་གྱི་འཆད་ཐབས་ལམ་བཟང་སྣང་བ། ཡང་དེའི་འཆད་ཐབས་རྒྱལ་སྲས་ལམ་གྱི་མཛེས་རྒྱན། དེའི་མདོ་སྦྱོར་རིན་པོ་ཆེའི་གཏེར། རྗེ་བཙུན་མི་ལ་མཐར་ཐུག་གི་ལྟ་བ་ཇི་ལྟར་བཞེད་པའི་ཚུལ། རྒྱལ་སྲས་ལམ་བཟང་གི་སྒྲུང་འགྲེལ་བདུད་རྩི་སྤེལ་བ། ཚད་མ་རིགས་གཏེར་གྱི་འགྲེལ་བཤད་རིགས་པའི་སྒོ། །དེའི་ཕྱོགས་སྔ་རིགས་ལམ་གསལ་བྱེད། བློ་རིགས་སྡེ་བདུན་སྙིང་པོ། རྟགས་རིགས་གསལ་བའི་སྒྲོན་མེ། རྗེ་ས་སྐྱ་པཎྜི་ཏ་ལ་ཕྲིན་དུ་གསོལ་བ་པདྨོའི་ཕྲེང་བ། རྗེ་ཉིད་ཀྱི་ཐུགས་ལས་འཁྲུངས་པའི་ཚིགས་བཅད། སྡོམ་གསུམ་རབ་དབྱེའི་སྐབས་ཀྱི་དོན་འགའ་ཞིག་སྟོན་པ་སྙིང་གི་མུན་སེལ། དེའི་དཀའ་བའི་གནད་འབྱེད་པ་ཞིབ་མོ་རྣམ་འཐག སྡོམ་གསུམ་གྱི་གནས་གསུམ་གསལ་བྱེད་ནོར་བུ་ཆུ་ཤེལ། ཡུལ་ཆེན་སོ་བདུན་གྱི་ངོས་འཛིན་འཁྲུལ་མེད་སྣང་བ། དེ་ཝཱི་ཀོ་ཊ་དང་། ཙ་རི་ཏྲའི་གནས་ཀྱི་ཁྱད་པར། ཐུབ་ཆེན་འཕན་ལ་བཏབ་པའི་ཚིགས་བཅད། རྨ་བྱ་ཆེན་མོའི་མདོ་ལས་བྱུང་བའི་རིའི་སྡོམས། ཞ་ལུ་ལོ་ཙཱ་བ་ལ་དྲིས་ལན་གཉིས། གནས་གསུམ་གསལ་བྱེད་དྲིས་ལན། དྲིས་ལན་ངེས་དོན་སྙིང་པོ། བདེ་གཤེགས་སྙིང་པོའི་གསལ་བྱེད་ལུང་གི་ཕྲེང་བ། དྲིས་ལན་དོན་གསུམ་གསལ་བྱེད། མིའི་དབང་པོ་མགོན་པོ་རྒྱལ་མཚན་གྱི་དྲིས་ལན་རྒྱལ་སྲས་བཞད་པའི་མེ་ཏོག ཡང་དེའི་དྲིས་ལན་པདྨའི་སྙིང་པོ། སྔོན་རབས་གསལ་བའི་མེ་ལོང་། དྲིས་ལན་ངོ་མཚར་སྣང་བ། བླ་མ་དྲུང་བློ་བ་ལ་གདམས་པ་གསུམ། བླ་མ་བཟང་པོ། དཔལ་སྐྱབས། དབང་ཕྱུག་རྒྱལ་མཚན་རྣམས་ལ་གདམས་པ་རེ་རེ། ལོ་ཙཱ་བ་དཔལ་ལྡན་གྲགས་ལ་སྤྲིངས་པ་གཉིས། ཆོས་རྒྱལ་ནོར་བུ་ལ་ཕུལ་བའི་ཕྲིན་ཡིག་གསུམ། མིའི་དབང་པོ་བཀྲིས་མགོན་ལ་ཕུལ་བ། ཨ་སེང་རྡོ་རྗེ་བསྟན་པ་ལ་གནང་བ་བརྒྱད། རྗེ་ཀུན་དགའ་དབང་ཕྱུག་པའི་དགོངས་རྫོགས་ཀྱི་མཆོད་གཞུང་གསུམ། རྒྱུད་གསུམ་དཀར་ཆག་གི་ཚིགས་བཅད། བརྒྱད་སྟོང་པ་བཞེངས་པའི་མཚོན་བྱེད་གསུམ། མདོ་མང་། ས་སྐྱ་བཀའ་འབུམ། ལམ་འབྲས་བརྒྱུད་པ་སོགས་བཞེངས་པའི་མཚོན་བྱེད་རེ། ཡང་ཉི་ཁྲི་དང་། མདོ་མང་བཞེངས་དུས་ཀྱི་ཚིགས་བཅད་རེ་རེ། ཤར་པའི་གདུང་རབས། རིན་པོ་ཆེའི་བསྟན་བཅོས་དགོས་འདོད་ཀུན་འབྱུང་། ལོ་གསར་དུས་ཀྱི་བཀྲ་ཤིས་རྣམས་དང་། འཁོར་ཆེན་གཙོ་རྐྱང་གི་མངོན་རྟོགས། ཕྱག་ན་རྡོ་རྗེ་འགྲོ་བཟང་དང་། གཏུམ་པོ་ལྷ་ལྔའི་སྒྲུབ་ཐབས་རེ་རེ། གཟའ་ཐམས་ཅད་འཇོམས་པའི་གདུགས་དཀར་གྱི་མངོན་རྟོགས། བྱམས་པ་ལ་བསྟོད་པ་གཉིས། སྒྲོལ་མ་དང་འཇམ་དབྱངས་ལ་བསྟོད་པ་རེ་རེ། རྗེ་ཀུན་དགའ་དབང་ཕྱུག་ལ་གསོལ་བ་འདེབས་པའི་ཚིགས་བཅད། རྗེ་པཎྜི་ཏ་གྲགས་པ་རྡོ་རྗེ་ལ་བསྟོད་པ་མཁྱེན་རབ་མ། རྗེ་ཉིད་ཀྱི་བསྟོད་པ་མཁྱེན་བརྩེ་མ། ཆོས་རྗེ་བྱམས་པ་ཐུགས་རྗེ་དཔལ་བཟང་ལ་བསྟོད་པ། རྗེ་མགོན་པོ་དབང་ཕྱུག་ལ་བསྟོད་པ། ཆོས་དབྱིངས་བསྟོད་པའི་འགྲེལ་པ། བྱང་ཆུབ་ཀྱི་སེམས་བསྒོམ་པའི་མན་ངག་འཕགས་པ་ཀླུ་སྒྲུབ་ཀྱིས་མཛད་པའི་ས་བཅད། འཕགས་པ་དཀོན་མཆོག་སྤྲིན་ལས་བྱུང་བའི་སྨོན་ལམ། རྒྱལ་སྲས་ལམ་བཟང་གི་དོན་ཉམས་སུ་ལེན་ཚུལ། བསྟོད་པ་ཟབ་ཡངས་མ། ས་སྐྱ་ཆོས་སྐྱོང་རྣམས་ལ་བཀའ་བསྒོ་བའི་ཚིགས་བཅད་རྣམས་ཐོབ།

༈ རབ་དགའ་ཅེས་པ་དྲང་སྲོང་གི །ནང་ཚན་གཞོན་ནུ་རོལ་པ་ཡིན། །བསོད་ནམས་ཡེ་ཤེས་ལྷུན་གྱི་གྲུབ། །ལེགས་གསུང་དམ་པའི་འབྱུང་གནས་ཆེ། །གྲགས་པའི་རྒྱལ་མཚན་རབ་འཛིན་པའི། །དཔལ་གྱི་མཚན་ཅན་བཟང་པོར་འདུད། སུ་བྷཱ་ར་ཀ་ར་བཱ་ར་པྱ་ཛྙཱ་ན་དྷ་ར་སུ་ཎྱ་ནི་རྦྷོ་ག་ཡ་ཤ་ནཱ་ཤྲཱི་དྷྭ་ཛ་པྲ་ཎ་མ་བྷ་དྲ། གང་གི་མཁྱེན་པའི་ཆུ་གཏེར་གཏིང་མཐའ་རབ་ཡངས་ལེགས་བཤད་ནོར་བུའི་བསྟི་གནས་ལས། །གང་གསུང་རྣམ་པར་དཀར་བའི་བདེ་ལེགས་དབུ་མའི་ཟེགས་མ་འཕྲོ་ཞིང་འདུ་བའི་དཔལ། །གང་གི་རྣམ་དཔྱོད་ཆུ་རླུང་ལ་འབབ་གཉིས་སྐྱེས་རིན་ཆེན་ཐེམ་སྐས་ལས་བརྒྱུད་པའི། །གང་ཞིག་སྐལ་བཟང་སྙིང་གི་ཆུ་སྐྱེས་རབ་ཏུ་རྒྱས་པའི་ངོ་མཚར་ཅི་ཡང་ཐོབ། །དེ་ལྟའི་དགའ་སྟོན་ཉེ་བར་བསྐྱེད་ལས་སྙིགས་དུས་འགྲོ་བའི་དཔལ་དུ་ཤར་བའི་ཡ་མཚན་ནི། །རྣམ་མང་བརྒྱ་ཕྲག་དུ་མས་ཕྱུག་པའི་བཀའ་དྲིན་བླ་མེད་ཆེས་ཆེར་དྲན་པས་ལག་གཉིས་ཀྱི། །པདྨོ་ཚངས་པའི་ཡུལ་སར་རབ་སྦྱར་སྙན་པའི་ངག་གིས་བསྟོད་ཅིང་ཡན་ལག་མཆོག་གིས་འདུད། །ཚེ་རབས་ཀུན་ཏུ་དམ་པའི་ཆོས་འཛིན་གཙང་མའི་ཁྲིམས་དང་ཐོས་བསམ་བསྒོམ་པ་མཐར་ཕྱིན་ཤོག རྗེ་བཙུན་ས་སྐྱ་པ་ལས་གཙོ་བོར་བརྒྱུད་པའི་དབང་རྗེས་གནང་། རྒྱུད་ཀྱི་བཤད་པ། ཤིན་ཏུ་ཟབ་པའི་ཨུ་པ་དེ་ཤ་རྣམས་ཐོས་པའི་ཚུལ་མདོ་ཙམ་བརྗོད་པ་པདྨ་རྭ་གའི་ཕྲེང་བ་ལས། རྗེ་བཙུན་འཇམ་པའི་དབྱངས་མ་ཧོ་སཱ་དྷྱ་ཡ་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་མཚན་དཔལ་བཟང་པོའི་ཞལ་སྔར་རྡོ་རྗེ་ཐེག་པ་སོགས་ཉེ་བར་ནོས་པའི་སྐབས་ཏེ་གཉིས་པའོ།། །།

ས་ལོ་ཆེན་པོ་འཇམ་དབྱངས་ཀུན་དགའ་བསོད་ནམས།
གསན་ཡིག་སྐབས་གཉིས་པ།